smcproject/ml-wiki-sentences huggingface dataset:
അക്കാലത്ത് കോട്ടയം ചെറിയ പള്ളി മാർത്തോമാ നസ്രാണികളിലെ വടക്കുംഭാഗക്കാരുടെ ഇരു വിഭാഗങ്ങളും ഉപയോഗിച്ചിരുന്നു.
പഴയകൂറിലും പുത്തങ്കൂറിലും ഉൾപെട്ട വ്യക്തികൾക്കും കുടുംബങ്ങൾക്കും അടുത്ത ബന്ധുക്കളും തങ്ങളും ഉൾപ്പെട്ട വിഭാഗത്തോടുള്ള കൂറ് മിക്കവാറും വിശ്വാസത്തേക്കാൾ പ്രാദേശിക കാരണങ്ങളിൽ അധിഷ്ഠിതമായിരുന്നു.
എതിർപ്പും പരസ്പരമത്സരങ്ങളും ദൈവശാസ്ത്രപരം എന്നതിനേക്കാൾ വ്യക്തിപരമായിരുന്നു.
മാർത്തോമാ നാലാമൻ
ഈ കാലഘട്ടത്തിൽ, പുത്തൻകൂറ്റുകാരുടെ നേതാവ് പകലോമറ്റം മാർത്തോമാ നാലാമനായിരുന്നു (മരണം 1728).
വളരെ പെട്ടെന്ന് തന്നെ മാർ ഗബ്രിയേലും മാർത്തോമാ നാലാമനും തമ്മിൽ രൂക്ഷമായ തർക്കം ഉടലെടുത്തു.
സുറിയാനി ഓർത്തഡോക്‌സ് സഭാ മേലധ്യക്ഷന്മാർ കേരളത്തിൽ വിത്തുപാകിയ ഏകസ്വഭാവ വിശ്വാസ വീക്ഷണത്തിന്റെ അനുയായി ആയിരുന്ന തോമാ നാലാമൻ, ഗബ്രിയേലിനെ ഓരു നെസ്‌തോറിയൻ പാഷണ്ഡതക്കാരനായി കണക്കാക്കി.
ഗബ്രിയേൽ തോമാ നാലാമനെ എതിർക്കുകയും അദ്ദേഹത്തിന്റെ വിഭാഗത്തിൽ നിന്ന് നിരവധി പള്ളികളെയും വിശ്വാസികളെയും തിരിച്ചുപിടിക്കുന്നതിൽ വിജയിക്കുകയും ചെയ്തു.
ഗബ്രിയേൽ ഉയർത്തുന്ന വെല്ലുവിളി മറികടക്കാൻ തോമാ നാലാമൻ 1709-ൽ സുറിയാനി ഓർത്തഡോക്‌സ് പാത്രിയാർക്കീസിനോട് സഹായം തേടി ഒരു കത്ത് കണ്ടനാട് പള്ളിയിൽ വെച്ച്  എഴുതുകയും, ഗബ്രിയേലിന്റെ വാദമുഖങ്ങളെ നേരിടാൻ മേൽപ്പട്ടക്കാരെയും പണ്ഡിതന്മാരെയും അയച്ചുതരണമെന്ന് അപേക്ഷിക്കുകയും ചെയ്തു.
ഈ കത്ത് തോമാ നാലാമൻ യൂറോപ്പിലേക്ക് പോകാനിരുന്ന കൊച്ചിയിലെ ഡച്ച് ഗവർണറുടെ കൈവശം കൊടുത്തു വിട്ടു.
അതോടൊപ്പം ഗവർണർക്കായി കത്തിന്റെ ഒരു പകർപ്പും കൊടുത്തിരുന്നു.
ആംസ്റ്റർഡാമിൽ എത്തിച്ചേർന്ന ഗവർണർ അന്ത്യോഖ്യാ പാത്രിയർക്കീസിനുള്ള കത്ത് സിറിയയിലേക്ക് കൊടുത്തയച്ചുവെങ്കിലും അതിൽ മറുപടിയൊന്നും ഉണ്ടായില്ല.
അതേസമയം ഗവർണറുടെ കൈവശം ഉണ്ടായിരുന്ന പകർപ്പ് ഏതാനം വർഷങ്ങൾ സുറിയാനി പണ്ഡിതനായ ചാൾസ് ഷാഫിന്റെ കൈവശം എത്തിച്ചേർന്നു.
അദ്ദേഹം 1714ൽ കത്തിലെ ഉള്ളടക്കം ലത്തീനിലേക്ക് തർജ്ജമ ചെയ്ത് ലെയ്ഡൻ സർവ്വകലാശാലയിൽ പ്രസിദ്ധീകരിച്ചു.
എന്റെ നാഥാ, ഹൃദ്യമായ സ്നേഹം നിറഞ്ഞ അങ്ങയുടെ വലതുകൈകൊണ്ട് ഞാൻ അങ്ങയുടെ അനുഗ്രഹം യാചിക്കുന്നു.
അങ്ങയുടെ ഉന്നത അധികാരത്തോടുള്ള അനുസരണവും വിധേയത്വവും പ്രഖ്യാപിക്കുന്നു.
അതിനാൽ അവിടെ ദൈവം അങ്ങയെ അങ്ങയുടെ സിംഹാസനത്തിൽ അനുഗ്രഹിക്കട്ടെ, ആമേൻ!...
അങ്ങയുടെ മഹിമയ്ക്ക് ഈ കത്ത് എഴുതാൻ ഞാൻ തീർത്തും യോഗ്യനല്ല.
എന്നാൽ പ്രശംസാർഹരും, ഇന്ത്യയിൽ കഴിയുന്നവരുമായ സുറിയാനി വിശ്വാസികളുടെ വലിയ ദുരിതം കണക്കിലെടുത്തും, അങ്ങ് കനിഞ്ഞ് ഒരു പാത്രിയർക്കീസിനെയും ഒരു മെത്രാപ്പോലീത്തയെയും കൂടാതെ, പണ്ഡിതരും വിശുദ്ധ ഗ്രന്ഥങ്ങൾ വായിക്കാൻ യോഗ്യത ഉള്ളവരുമായ രണ്ട് മൂപ്പന്മാരെയും ഞങ്ങളുടെ പക്കലേക്ക് അയയ്ക്കേണ്ടതിനും മാത്രമാണ് ഞാൻ ഇത് എഴുതിയത്...
പിന്നീട് താൻ നിനവേയിലെ മെത്രാപ്പോലീത്ത ആണെന്നും കാതോലിക്കോൻ മാർ ഏലിയാസാണ് തന്നെ അയച്ചെതെന്നും പറഞ്ഞ് ഒരാൾ കടന്നുവന്നു.
അയാളുടെ പേര് ഗബ്രിയേൽ എന്നായിരുന്നു ഒപ്പം അയാൾക്ക് ക്രിസ്തുവിലുള്ള വിശ്വാസം ഇതായിരുന്നു: രണ്ട് സ്വഭാവങ്ങളും രണ്ട് വ്യക്തികളും ഉണ്ട്.
അപകീർത്തി!
അയാൾ ദൈവമാതാവായ മറിയത്തിനെതിരെ വളരെ സംസാരിച്ചു, അതിനാൽ ഞങ്ങൾ അവനെ വിശ്വസിച്ചില്ല.
എന്നാൽ ഒരു നിശ്ചിത, മഹറോൻ ചെയ്യപ്പെട്ടവനായ മത്തായി എന്ന മൂപ്പൻ അവന്റെ കൂടെപ്പോയി, അവനെ വിശ്വസിക്കുകയും ചെയ്തു, ഞങ്ങൾക്കിടയിൽ വളരെയധികം ആശയക്കുഴപ്പം ഉയർന്നു....
— മാർത്തോമാ നാലാമൻ അന്ത്യോഖ്യാ പാത്രിയർക്കീസിന് 1709ൽ അയച്ച കത്ത്
കത്ത് പ്രസിദ്ധീകരിച്ച ശേഷം ഷാഫ് തോമാ നാലാമനുമായി കത്തിടപാടുകൾ നടത്തി.
അതിന്റെ ഫലമായി തോമാ 1720ൽ വടക്കൻ പറവൂർ യാക്കോബായ പള്ളിയിൽ വെച്ച് വീണ്ടും സമാനമായ ഒരു കത്തെഴുതി അന്ത്യോഖ്യാ യാക്കോബായ പാത്രിയർക്കീസിന് അയച്ചു.
എന്നാൽ ആദ്യത്തേതുപോലെ ഈ കത്തും മിക്കവാറും പാത്രിയർക്കീസിന്റെ അടുക്കൽ എത്തിച്ചേർന്നിരിക്കില്ല.
നമ്മുടെ കർത്താവിന്റെ ആയിരത്തിയെഴുന്നൂറ്റിയൊൻപതാം വർഷത്തിൽ, മാർ ഏലിയാസ് കാതോലിക്കോസ് എനിക്കായി അയച്ച നിനിവെക്കാരനായ ഗബ്രിയേൽ എന്ന ഒരു മെത്രാപ്പോലീത്ത വന്നു.
എന്നാൽ ക്രിസ്തുവിന് രണ്ട് സ്വഭാവങ്ങളും വ്യക്തികളും ഉണ്ടായിരുന്നു എന്നതുപോലെയുള്ള വിശ്വാസം അയാൾ പുലർത്തി.
മത്തായി വെട്ടിക്കുട്ടേൽ എന്ന ഒരു പുരോഹിതനും ഏതാനും പോർച്ചുഗീസ് റോമൻ കത്തോലിക്കരും അല്ലാതെ ഞങ്ങൾ ആരും അയാളിൽ വിശ്വസിച്ചില്ല.
എങ്കിലും അയാളോട് മറുപടി പറയാൻ കഴിയുന്നതിന് വേണ്ട ജ്ഞാനം ഞങ്ങൾക്ക് ഇല്ല.
അതിനാൽ, ഞങ്ങളുടെ നാഥാ, ഞങ്ങൾ അങ്ങയോട് ഇത് അറിയിക്കുന്നു...
— മാർത്തോമാ നാലാമൻ അന്ത്യോഖ്യാ പാത്രിയർക്കീസിന് 1720ൽ അയച്ച കത്ത്
പഴയകൂറ്റുകാരുടെ നിരവധി പള്ളികളും ഗബ്രിയേലിനോടൊപ്പം ചേർന്നിരുന്നു.
തന്റെ നേതൃത്വത്തിൽ ഏകദേശം 44 പള്ളികൾ ഉള്ളതായി ഗബ്രിയേൽ ഡച്ചുകരുടെ മുമ്പിൽ അവകാശപ്പെട്ടിട്ടുണ്ട്.
പഴയകൂറ്റുകാരുടെ ചമ്പക്കുളം, പള്ളിപ്പുറം തുടങ്ങിയ ഇടവകകളിൽ നിന്നുമുള്ള വൈദിക വിദ്യാർത്ഥികൾക്ക് അദ്ദേഹം വൈദിക പട്ടവും നൽകി.
ചമ്പക്കുളം പള്ളിക്കാരനും വെട്ടിക്കുട്ടേൽ മത്തായി കത്തനാർ മാർ ഗബ്രിയേലിന്റെ വലിയ വിശ്വസ്തരിൽ ഒരാളായിരുന്നു.
1728ൽ മാർത്തോമാ നാലാമൻ അന്തരിച്ചു.
തത്സ്ഥാനത്ത് അനന്തരവൻ പകലോമറ്റത്ത് തോമാ അഞ്ചാമൻ പുത്തങ്കൂറ്റുകാരുടെ തലവനായി.
ഡച്ച് അധികൃതരുമായുള്ള ബന്ധം
മിഷനറിമാരുമായുള്ള കലഹം കാരണം ഗബ്രിയേൽ പോർച്ചുഗീസുകാരെ ശക്തമായി എതിർത്തിരുന്നെങ്കിലും ഡച്ചുകാരുടെ പിന്തുണ നേടാൻ പരിശ്രമിച്ചിരുന്നു.
അദ്ദേഹത്തിന്റെ സഹായിയായിരുന്ന വെട്ടിക്കുട്ടേൽ മത്തായി കത്തനാർ കൊച്ചിയിലെ ഡച്ച് ചാപ്ലെയിൻ ജേക്കൊബസ് കാന്റർ ഫിസ്‌ഷറിന് അയച്ച ഒരു കത്തിൽ മാർ ഗബ്രിയേലിന്റെ വരവിന്റെ കാരണവും അദ്ദേഹത്തിന്റെ ലക്ഷ്യവും വിവരിക്കുന്നു:
തുടർന്ന് 1705-ൽ സുറിയാനി ആർച്ചുബിഷപ്പ് മാർ ഗബ്രിയേൽ പൗരസ്ത്യ കാതോലിക്കായുടെ ഉത്തരവനുസരിച്ച് ഇന്ത്യയിലേക്ക് വന്നു.
സുറിയാനിക്കാരുടെ ഇടയിൽ ശത്രുതാപരമായ രണ്ട് പാളയങ്ങൾ അദ്ദേഹം ശ്രദ്ധിച്ചു, അവരിൽ പറങ്കികളെ പിന്തുടർന്നവരുടെ വലിയ എണ്ണംകൊണ്ടും, തങ്ങളുടെ യഥാർത്ഥ ഉൽഭവത്തെ പ്രതിഫലിപ്പിക്കാതെ, അവരുടെ മ്ലേച്ഛമായ ശീലങ്ങൾ ബാധിക്കുകയും, അങ്ങനെ പറങ്കികളെ പിന്തുടർന്ന സുറിയാനി പുരോഹിതർ തങ്ങളുടെ പിതാക്കന്മാരെപ്പോലെ വിവാഹം കഴിക്കാതിരിക്കുകയും എന്നാൽ തങ്ങളുടെ സുറിയാനി സഹോദരങ്ങളുടെ വിവാഹജീവിതത്തെ കുറ്റപ്പെടുത്തുകയും ചെയ്യുന്നു എന്ന വസ്തുതയാൽ സ്തബ്ധനാവുകയും ചെയ്തു.
ഈ കാര്യങ്ങൾ കാരണം, ഈ സുറിയാനി മെത്രാപ്പോലീത്ത ഗബ്രിയേൽ തന്റെ ബന്ധുക്കളായ സുറിയാനിക്കാരെ അനുഗമിച്ചില്ല, പറങ്കികളെ പിന്തുടർന്ന സുറിയാനിക്കാരെയും അവൻ അനുഗമിച്ചില്ല,
പകരം പറങ്കികളെ പിന്തുടർന്ന സുറിയാനിക്കാരെ ആകർഷിക്കുന്നതിന് വേണ്ടി അദ്ദേഹം ഒരു മധ്യ ഗതി പിന്തുടർന്നു.
രണ്ട് പാളയത്തിലെയും ആളുകൾ അദ്ദേഹത്തെ അനുഗമിച്ചു; തീർച്ചയായും പറങ്കികളെ പിന്തുടർന്നിരുന്ന നാല്പത്തിരണ്ട് പള്ളികൾ തങ്ങളെത്തന്നെ അദ്ദേഹത്തോട് ബന്ധിപ്പിച്ചു; എന്നാൽ ഇപ്പോൾ, കർമ്മലീത്തക്കാരുടെയും സാമ്പാളോകാരുടെയും (ജെസ്യൂട്ടുകൾ ? ഫ്രാൻസിസ്കന്മാർ ?) തീക്ഷ്ണതയിലും വഞ്ചനയിലും കൂടെ അവരിൽ നിന്നുള്ള ഇരുപത് പള്ളികൾ സ്വയം 
അദ്ദേഹത്തിൽ നിന്ന് വേർപെട്ടു.
"അനുഗ്രഹീതരും പ്രസിദ്ധരുമായ മാന്യരേ, ഇത് നിങ്ങളും അറിഞ്ഞിരിക്കട്ടെ, നിയുക്ത ഗവർണറും അഖിലേന്ത്യയുടെയും മലബാറിന്റെയും വാഴ്ത്തപ്പെട്ട രാജാവും ഈ പാവപ്പെട്ട സുറിയാനി ആർച്ച്ബിഷപിനെ സഹായിക്കാൻ ഈ ദിവസങ്ങളിൽ ഉണ്ടായിരുന്നെങ്കിൽ, സുറിയാനി സഭയിൽ രണ്ട് പാളയങ്ങൾ ഇല്ലായിരുന്നുവെങ്കിൽ,
ലോകാവസാനം വരെ വഞ്ചകരായ പറങ്കികൾ ഇന്ത്യയിൽ ഒരിക്കലും ആധിപത്യം സ്ഥാപിക്കില്ല.
— വെട്ടിക്കുട്ടേൽ മത്തായി കത്തനാർ വിസ്ഷർക്ക് അയച്ച കത്ത്
വിസ്‌ഷറിന് ഗബ്രിയേൽ എഴുതിയ ഒരു കത്തിൽ, തന്റെ വീക്ഷണത്തിലുള്ള ഇന്ത്യയിലെ ക്രിസ്തുമതത്തിന്റെ ചരിത്രം എഴുതി നൽകുകയും പോർച്ചുഗീസ് മിഷനറിമാരോട് കടുത്ത എതിർപ്പ് പ്രകടിപ്പിക്കുകയും ചെയ്യുന്നു.
"സുറിയാനി ക്രിസ്ത്യാനികളുടെ പൗരാണികതയും അവരുമായി ബന്ധപ്പെട്ട ചരിത്രസംഭവങ്ങളും" എന്ന തലക്കെട്ടിൽ വിസ്ഷറിനെ അഭിസംബോധന ചെയ്ത കത്തിൽ നിന്നുള്ള ഒരു ഭാഗം താഴെ കൊടുക്കുന്നു:
ഈ പീഡനത്തിന്റെ നാളുകളിൽ, സർവ്വശക്തനായ ദൈവത്തിന്റെ പ്രേരണയാലും ഈസ്റ്റ് ഇന്ത്യാ കമ്പനിയുടെ ഉത്തരവിനാലും, കുലീനനായ അഡ്മിറൽ റിക്ലോപ്പിന്റെ കൽപ്പനപ്രകാരം, നേരുള്ളവരും ദൈവഭയമുള്ളവരും, നീതിയെ സ്നേഹിക്കുന്നവരും, സമാധാനപ്രിയരുമായ ഡച്ചുകാരെ മലബാറിലേക്ക് അയച്ചു.
വാൻ ഗോയൻസും, ഈശോ ബർനോൻ [ജോഷ്വാ] കിനാന്റെ [കാനാൻ] നാട്ടിൽ നിന്ന് വിജാതീയരെ പുറത്താക്കിയതുപോലെ, അവർ പുറജാതീയരായ പോർച്ചുഗീസുകാരെ കൊച്ചിയിൽ നിന്നും മലബാറിലെ മറ്റ് നഗരങ്ങളിൽ നിന്നും കോട്ടകളിൽ നിന്നും പുറത്താക്കി; ദൈവിക സംരക്ഷണത്തിലൂടെ സുറിയാനി ക്രിസ്ത്യാനികൾ അന്നുമുതൽ അവരിൽ നിന്ന് സംരക്ഷിക്കപ്പെടുകയും പ്രതിരോധിക്കുകയും ചെയ്തു, അവരുടെ അജപാലകർ വീണ്ടും ഈ രാജ്യം സന്ദർശിക്കുന്നു.
— മാർ ഗബ്രിയേൽ ജേക്കൊബസ് കാന്റർ വിസ്ഷർക്ക് അയച്ച കത്ത്
വിസ്ഷർ 1719ൽ ഗബ്രിയേലിനെ കാണുന്നതിനായി കോട്ടയത്ത് എത്തിച്ചേർന്നു.
സുറിയാനി ക്രിസ്ത്യാനികളെ പ്രൊട്ടസ്റ്റന്റ് സഭയുമായി അടുപ്പിക്കുക എന്നതായിരുന്നു അദ്ദേഹത്തിന്റെ വരവിന്റെ ഉദ്ദേശ്യം.
കോട്ടയം ചെറിയ പള്ളിയിൽ എത്തി ഗബ്രിയേലിനെ കണ്ട് സംസാരിച്ച അദ്ദേഹത്തെ തെക്കുംകൂർ രാജാവ് ആദിത്യ വർമ്മ നേരിട്ടെത്തി കാണുകയും ഇരുകൈകളിലും വീരശൃംഖല അണിയിച്ച് ആദരിക്കുകയും ചെയ്തു.
ഗബ്രിയേലിന് ഡച്ചുകാരിൽ നിന്ന് പിന്തുണ ലഭിച്ചുവന്നു.
ഗബ്രിയേൽ മെത്രാപ്പോലീത്തയെ കുറിച്ച് വിസ്ഷർ ഇനിപ്പറയുന്ന വിവരണം നൽകുന്നു:
മാർ ഗബ്രിയേൽ എന്ന വെള്ളക്കാരൻ, ബാഗ്ദാദിൽ നിന്ന് ഇങ്ങോട്ട് അയക്കപ്പെട്ട ആളാണ്, കാഴ്ചയിൽ പ്രായമേറിയവനും ബഹുമാന്യനുമാണ്.
അദ്ദേഹം പഴയ യഹൂദ പുരോഹിതന്മാരുടെ അതേ രീതിയിൽ വസ്ത്രം ധരിക്കുന്നു, തലപ്പാവ് പോലെയുള്ള ഒരു തൊപ്പിയും നീളമുള്ള വെളുത്ത താടിയും ധരിച്ചിരിക്കുന്നു.
അദ്ദേഹം മര്യാദയുള്ളവനും ദൈവഭക്തനുമാണ്, അമിതമായ ആഡംബരത്തിന് ഒട്ടും അടിമയല്ല.
കഴുത്തിൽ അദ്ദേഹം ഒരു സ്വർണ്ണ കുരിശ് ധരിക്കുന്നു.
മൃഗങ്ങളുടെ ഭക്ഷണമെല്ലാം ഒഴിവാക്കി, അത്യധികം ശാന്തതയോടെയാണ് അദ്ദേഹം ജീവിക്കുന്നത്...
നമ്മുടെ രക്ഷകന്റെ വ്യക്തിത്വത്തിലെ രണ്ട് സ്വഭാവങ്ങളുടെ കൂടിച്ചേരലിനെ മാനിക്കുന്ന നെസ്തോറിയൻ സിദ്ധാന്തം അദ്ദേഹം മുറുകെ പിടിക്കുന്നു.
സുറിയാനി ക്രിസ്ത്യാനികളുടെ ഇടയിലെ അരക്ഷിതാവസ്ഥ കണക്കിലെടുത്ത് അവരെ തങ്ങളുടെ പ്രൊട്ടസ്റ്റന്റ് സഭാ സമൂഹത്തിൽ ചേർക്കാൻ ആകും എന്ന് വിസ്ഷറും ഡച്ച് നേതാക്കളും കരുതിയിരുന്നു.
1729ൽ തോമാ അഞ്ചാമൻ റോമൻ കത്തോലിക്കർക്കും ഗബ്രിയേലിനും എതിരെ കൊച്ചിയിലെ ഡച്ച് കമ്മാന്റർക്ക് കത്തെഴുതി.
രണ്ട് വിഭാഗത്തിന്റെയും പ്രവർത്തനങ്ങളിൽ നിന്ന് പുത്തങ്കൂർ വിഭാഗത്തെയും തന്നെയും സംരക്ഷിക്കണം എന്നതായിരുന്നു തോമായുടെ ആവശ്യം.
ഇതിന് മറുപടിയായി വലേരിയൂസ് നിക്കോളായ് എന്ന മറ്റൊരു ഡച്ച് ചാപ്ലെയിൻ ഗബ്രിയേലിനും തോമാ അഞ്ചാമനും കത്തുകൾ എഴുതി.
നിങ്ങൾ രണ്ട് പേരും ഒരുപോലെ പാഷണ്ഡതക്കാരാണ് എന്നായിരുന്നു നിക്കോളായി അതിൽ  എഴുതിയത്.
ഗബ്രിയേൽ തനിക്കെതിരേ ഉള്ള പരാമർശത്തെ തീർത്തും തള്ളിക്കളഞ്ഞു.
എന്നാൽ തോമാ അഞ്ചാമൻ തനിക്ക് സുറിയാനി ഓർത്തഡോക്സ് പാത്രിയർക്കീസിന്റെ അനുമതി കൂടാതെ വിശ്വാസ വിഷയങ്ങളിൽ അഭിപ്രായം പറയാനാകില്ല എന്നുള്ള മറുപടിയാണ് കൊടുത്തത്.
രണ്ട് പേരുടെയും പ്രതികരണങ്ങളിൽ നിന്നും നിലപാടുകളിൽ നിന്നും ഇരു വിഭാഗവും പ്രൊട്ടസ്റ്റന്റ് സഭയുമായി ഐക്യത്തിന് തയ്യാറല്ല എന്ന് നിക്കോളായി മനസ്സിലാക്കി.
മാർത്തോമാ നസ്രാണികളേക്കുറിച്ച് പതിനെട്ടാം നൂറ്റാണ്ടിലെ ഡച്ച് മിഷനറിമാർ ക്രോഡീകരിച്ച വിവരങ്ങൾ ചേർത്തുള്ള ഒരു വിവരണത്തിലെ ഒരു ഭാഗം ഇങ്ങനെയാണ്:
ചില നെസ്തോറിയൻമാർ മൊസൂളിലെയോ നിനവേയിലെയോ പാത്രിയർക്കീസിനെ അംഗീകരിക്കുന്നു, എന്നാൽ യൂത്തീക്കിയന്മാർ അല്ലെങ്കിൽ യാക്കോബായക്കാർ അന്ത്യോക്യയിലെ പാത്രിയർക്കീസിനെ തങ്ങളുടെ തലവനായി അംഗീകരിക്കുന്നു.
ഇതിനെ സംബന്ധിച്ച് 1710 മുതൽ അവർക്കിടയിൽ ഒരു ഭിന്നത ഉടലെടുത്തു, അവരിൽ ഒരു വിഭാഗം നിലകൊണ്ടത് ജറുസലേമിൽ നിന്ന് അവിടെ വന്ന ആർച്ചുബിഷപ്പ് മാർ ഗബ്രിയേലിനോട് ഒപ്പമായിരുന്നു, എന്നാൽ 1730-ൽ അദ്ദേഹം അന്തരിച്ചു.
അതേസമയം കറുത്തയാളായ മാർ തോമസ് പദവിയിലെത്തുകയും, അദ്ദേഹം മരിച്ചപ്പോൾ, അവർ അദ്ദേഹത്തിന്റെ സഹോദരിയുടെ മകനെ നാമനിർദ്ദേശം ചെയ്ത്, അതേ പേരിൽ തന്നെ അവനെയും വിളിക്കുകയും ചെയ്തു.
അവനെ അംഗീകരിക്കാൻ അവർ വിസമ്മതിച്ചു.
മറ്റു കാരണങ്ങൾക്ക് പുറമേ, ഇരുകൂട്ടരും തമ്മിലുള്ള വ്യത്യാസം ഇതിൽ അടങ്ങിയിരിക്കുന്നു: കുർബാനയുടെ ആഘോഷത്തിൽ രണ്ടാമത്തെയാൾ പുളിപ്പിച്ച അപ്പവും മറ്റുള്ളവർ പുളിപ്പില്ലാത്ത അപ്പവും ഉപയോഗിക്കുന്നു.
കാര്യങ്ങൾ ഇങ്ങനെയൊക്കെ നടകന്നുകൊണ്ടിരിക്കുകയാൽ പ്രൊട്ടസ്റ്റന്റ് സഭയുമായി അവരുടെ ഐക്യപ്പെടൽ വളരെ കുറച്ച് മാത്രം പ്രതീക്ഷിക്കാവുന്നതാണ്, കാരണം, അവർ തങ്ങളുടെ രാജ്യത്തിന്റെ അഭിപ്രായങ്ങളും ആചരണങ്ങളും ഏറ്റവും കഠിനമായി മുറുകെ പിടിക്കുന്നു എന്ന് മാത്രമല്ല, ഭാഷയുടെ വ്യത്യാസം കാരണം, അവർക്ക് ട്രാൻക്വിബാറിൽ അച്ചടിച്ച പുസ്തകങ്ങൾ വായിക്കാൻ കഴിയില്ല: ഇതോടൊപ്പം കൂട്ടിച്ചേർക്കാവുന്ന മറ്റൊരു കാര്യം എന്തെന്നാൽ കിഴക്കൻ തീരത്തുള്ളവരിലേക്കുള്ള വഴി വളരെ ദൈർഘ്യമേറിയതും ഉപദ്രവകരവും അപകടകരവുമാണ് എന്നതാണ്.
നമ്മുടെ കർത്താവിൻ കാലം 1730 –ാമത് കുംഭമാസം ...
8 ഞായറാഴ്ച നാൾ ഏറെ വിശുദ്ധവാനാം നമ്മുടെ മാർ കബ്രിയേൽ മെത്രാപ്പൊലിത്ത ഈ ലോകത്തിൽനിന്ന് ആ ലോകത്തേക്ക് പോയി
മാർ ഗബ്രിയേൽ 1730 കുംഭം 18ന് കാലം ചെയ്തു.
അദ്ദേഹത്തെ കോട്ടയം ചെറിയ പള്ളിയുടെ മദ്ബഹയിൽ കബറടക്കി.
അദ്ദേഹത്തിന്റെ മരണവിവരം കൊത്തിവെച്ച ഒരു തടി ഫലകം പള്ളിയിൽ നിന്ന് കണ്ടെടുക്കപ്പെട്ടിട്ടുണ്ട്.
മാർ ഗബ്രിയേലിന് ചങ്ങനാശ്ശേരിയിൽ സ്വന്തമായി എഴുപത്പറയും അമ്പത്പറയുമായി നൂറ്റിയിരുപതുപറ നെൽവയലും ഉണ്ടായിരുന്നു.
മെത്രാൻ പറമ്പ് എന്നാണ് അത് അറിയപ്പെടുന്നത്.
അവിടെ നിന്ന് കൊയ്യുന്ന വിളവ് അദ്ദേഹം കോട്ടയം ചെറിയ പള്ളിയിലെ മൂന്ന് നോമ്പ് പെരുന്നാളിനും മറ്റും പള്ളിയിൽ പ്രാർത്ഥനയ്ക്കെത്തുന്ന വിശ്വാസികൾക്ക് നേർച്ചഭക്ഷണം നൽകുന്നതിന് ഉപയോഗിച്ചിരുന്നു.
അസാധാരണമായ ആത്മീയപ്രഭാവം പുലർത്തിയ വ്യക്തിയായിരുന്നു മാർ ഗബ്രിയേൽ.
അദ്ദേഹം പല അത്ഭുതങ്ങളും പ്രവർത്തിച്ചിരുന്നതായി പറയപ്പെടുന്നു.
തെക്കുംകൂർ രാജാക്കന്മാരായ ഉദയ മാർത്താണ്ഡവർമ്മയും പിൻഗാമി ആദിത്യവർമ്മയും അദ്ദേഹത്തെ ആത്മീയാചാര്യനായി ആദരിച്ചു.
ആത്മീയ കാര്യങ്ങളിൽ അതീവ തത്പരനും പണ്ഡിതനുമായിരുന്ന അദ്ദേഹത്തിന് ജനങ്ങളുടെ ഇടയിൽ വലിയ സ്വാധീനം ഉണ്ടാക്കാൻ കഴിഞ്ഞു.
ഈ സാഹചര്യം മറികടക്കാനാണ് മാർത്തോമാ നാലാമൻ അന്ത്യോഖ്യാ പാത്രിയർക്കീസിനോട് സഹായം തേടിയത്.
ഇത് പുത്തങ്കൂർ വിഭാഗത്തെ സുറിയാനി ഓർത്തഡോക്സ് സഭയുമായി കൂടുതൽ അടുപ്പിച്ചു.
മാർ ഗബ്രിയേലിന്റെ കാലശേഷവും അദ്ദേഹത്തിന്റെ സ്വാധീനം കോട്ടയത്ത് തുടർന്നു.
ജനങ്ങൾ അദ്ദേഹത്തെ ഒരു പുണ്യവാനായി കണക്കാക്കുകയും അദ്ദേഹത്തിന്റെ കബറിടം വണങ്ങുകയും ചെയ്തുവന്നു.
ആണ്ടുതോറും അദ്ദേഹത്തിന്റെ ഓർമ്മദിവസം സാഘോഷം ആചരിക്കുന്ന പതിവ് കോട്ടയം ചെറിയ പള്ളിയിൽ ഉണ്ടായിരുന്നു.
ആംഗ്ലിക്കൻ മിഷനറിയായ ജോസഫ് ഫെൻ 1821 ഫെബ്രുവരി 20ന് കോട്ടയം സന്ദർശിച്ചപ്പോൾ കോട്ടയം ചെറിയപള്ളിയിൽ മാർ ഗബ്രിയേലിന്റെ ശ്രാദ്ധപ്പെരുന്നാൾ വലിയ പ്രാധാന്യത്തോടെ കൊണ്ടാടപ്പെട്ടിരുന്നതായി രേഖപ്പെടുത്തിയിട്ടുണ്ട്.
പിൽക്കാലത്ത് പള്ളി യാക്കോബായ സഭയുടെ ശക്തി കേന്ദ്രമായി മാറിയപ്പോൾ, നെസ്തോറിയൻ സ്വാധീനങ്ങൾ ഇല്ലായ്മ ചെയ്യുന്നതിന്റെ ഭാഗമായി, മാർ ഗബ്രിയേലിന്റെ കബറിടം തകർക്കുകയും ലിഖിതങ്ങൾ അടങ്ങിയ ചട്ടുകൂടുകൾ പൊളിച്ച് നീക്കപ്പെടുകയും ചെയ്തു.
മാർ ഗബ്രിയേലിന്റെ ക്രമേണ ഓർമ്മയാചരണവും അക്കാലത്ത് നിർത്തലാക്കപ്പെട്ടു.
അവലംബം സൂചിക ഗ്രന്ഥങ്ങൾ {{ cite book }} :  CS1 maint: bot: original URL status unknown ( link )
കോട്ടയം ശാന്ത ഇംഗ്ലീഷ് വിലാസം https://ml.wikipedia.org/wiki/Kottayam_Santha
മലയാള ചലച്ചിത്രരംഗത്തെ 60-കളിലെയും 70-കളിലെയും നടിയും ഡബ്ബിംഗ് ആർട്ടിസ്റ്റുമായിരുന്നു കോട്ടയം ശാന്ത.
2007 ഏപ്രിൽ 27-നു കോട്ടയത്തെ ഒളശ്ശയിലെ തന്റെ വസതിയിൽ വെച്ച് അന്തരിച്ചു.
പൊൻ‌കുന്നം വർക്കിയുടെ നാടകവേദിയിലൂടെയാണ് കോട്ടയം ശാന്ത അഭിനയരംഗത്തേക്ക് കടന്നുവന്നത്.
അറുപതുകളിലും എഴുപതുകളിലും തിരക്കുള്ള നടിയായിരുന്ന ശാന്ത ആയിരത്തോളം ചിത്രങ്ങളിൽ അഭിനയിച്ചു.
ഡബ്ബിംഗ് ആർട്ടിസ്റ്റ് എന്ന നിലയിലും പ്രശസ്തയായിരുന്ന അവർ 300-ഓളം കഥാപാത്രങ്ങൾക്ക് ശബ്ദം നൽകി.
സീമ, ലക്ഷ്മി തുടങ്ങിയ പ്രശസ്ത നടിമാർക്ക് സ്ഥിരമായി ശബ്ദം നൽകിയിരുന്നത് കോട്ടയം ശാന്ത ആയിരുന്നു.
ബ്ലെസ്സി സംവിധാനം ചെയ്ത പളുങ്ക് എന്ന ചിത്രത്തിലാണ് കോട്ടയം ശാന്ത അവസാ‍നമായി അഭിനയിച്ചത്.
ഇടക്കാലത്ത് ടെലിവിഷൻ സീരിയൽ രംഗത്തും അവർ സജീവമായിരുന്നു.
സിനിമാരംഗത്തെ പല അണിയറ കഥകളും പുറത്തുകൊണ്ടുവന്ന അവരുടെ ആത്മകഥ ഏറെ വിവാദമായിരുന്നു.
കോട്ടയത്തെ ഡച്ച് വിദ്യാലയം
ഇന്ത്യയിലെ ആദ്യത്തെ ബഹുഭാഷാ വിദ്യാലയം പ്രമാണം:Tolken school Tolken school at cottate കോട്ടയത്തെ ഡച്ച് വിദ്യാലയം അഥവാ ഒലന്ത കളരി
ഡച്ച്കാർ കേരളത്തിലെത്തുകയും ഇവിടെയുള്ള നാട്ടുരാജ്യങ്ങളുമായി വ്യാപാരബന്ധം ഉറപ്പിക്കുകയും ചെയ്ത കാലഘട്ടത്തിൽ പല ആവശ്യങ്ങൾക്കുമായി ഈ നാട്ടിലെ ഭാഷ പഠിക്കുകയും നാട്ടുകാരെ അവരുടെ ഭാഷ പഠിപ്പിക്കേണ്ടതായും വന്നു.
ഈ ആവശ്യം മുൻനിർത്തി കൊച്ചിയിലെ ഡച്ച് ഗവർണ്ണരായിരുന്ന ഹെന്റിറിക്ക് ആൻഡ്രിയൻ വാൻറീഡ് ഡച്ചുകാരുമായി വർദ്ധിച്ച വ്യാപാരമുള്ള തെക്കുംകൂർ രാജാവിനോട് ഒരു സ്ക്കൂൾ സ്ഥാപിക്കുവാൻ അനുമതി തേടി.
അങ്ങനെ 1668 ൽ തെക്കുംകൂറിന്റെ ആസ്ഥാനമായ തളിക്കോട്ടക്കു സമീപം ഇന്ത്യയിലെതന്നെ ആദ്യത്തെ വൈദ്ദേശിക ബഹുഭാഷാവിദ്യാലയം പ്രവർത്തനം ആരംഭിച്ചു
തദ്ദേശിയരായവണിക്കുകളും സുറിയാനി ക്രിസ്ത്യാനികളും ഡച്ചും ലാറ്റിനും പഠിക്കുകയും ഡച്ചുകാർ മലയാളവും സംസ്കൃതവും അഭ്യസിക്കുകയും ചെയ്തു.
ഹെർമർ അസൻകാപ് നയിച്ച ഈ വിദ്യാലയം ഇരുപത് വർഷത്തോളം നിലനിന്നു.
ഡച്ച് സ്വാധീനം കുറയുകയോ മറ്റ് കാരണത്താലോ ഈ വിദ്യാലയം കൊച്ചിയിലേക്ക് മാറ്റി സ്ഥാപിച്ചതായും പറയപ്പെടുന്നു.
ഈ വിദ്യാലയത്തിൽ ഭാഷ അഭ്യസിച്ചവരുടെ സേവനം വാൻറീഡിന് ഹോർത്തൂസ് മലബാറിക്കസ് എഴുതുവാൻ വളരെയധികം സഹായിച്ചതായി വിശ്വസിക്കപ്പെടുന്നു.
ഡച്ച് ഗവർണ്ണരായിരുന്ന ഹെന്റിറിക്ക് ആൻഡ്രിയൻ വാൻറീഡിനെക്കുറിച്ച് ജെ ഹെന്നിഗർ എഴുതിയ പുസ്തകത്തിലാണ് ഈ വിവരങ്ങൾ ഉള്ളത് Tolken school ↑ Education and Church under the seventeenth century VOC
ഓപ്പറേഷൻ കുബേര ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ജൂൺ മുതൽ തുടരുന്നു.
2014 -ൽ കേരളത്തിന്റെ ആഭ്യന്തരമന്ത്രി രമേശ് ചെന്നിത്തലയുടെ തീരുമാനത്തിൽ സംസ്ഥാന വ്യാപകമായി നടപ്പാക്കിയ ഒരു നിയമനടപടിയാണ് ഓപ്പറേഷൻ കുബേര എന്നറിയപ്പെടുന്നത്.
റിസർവ് ബാങ്ക് അനുവദിച്ചിരിക്കുന്നതിലും ഉയർന്ന പലിശയ്ക്ക് പണം കടമായി നൽകുകയും അവ ഈടാക്കാൻ വളഞ്ഞവഴികൾ സ്വീകരിക്കുകയും ചെയ്തവർക്കെതിരെയാണ് ഈ നടപടികൾ അരങ്ങേറിയത്.
ഈ നടപടിയിൽ ചെറുകിടക്കാർ മുതൽ വമ്പന്മാർ വരെ നിയമനടപടി നേരിടേണ്ടിവന്നു.
ജില്ലകൾ വേർതിരിച്ചായിരുന്നു ഇതിൽ അന്വേഷണവും റെയിഡും നടന്നിരുന്നത്.
അവലംബം ↑ http://malayalam.webdunia.com/article/kerala-news-in-malayalam/ഓപ്പറേഷൻ-കുബേര-75-പേർ-അറസ്റ്റിൽ-114051200053_1.html
ഓപ്പറേഷൻ പോളോ ഇംഗ്ലീഷ് വിലാസം https://ml.wikipedia.org/wiki/Operation_Polo
ഹൈദരാബാദിനെ ഇന്ത്യയുടെ ഭാഗമാക്കിമാറ്റുവാനായി ഇന്ത്യൻ സൈന്യം നടത്തിയ സൈനിക നീക്കമാണ് ഹൈദരാബാദ് ആക്ഷൻ എന്നറിയപ്പെടുന്നത്.
ഓപ്പറേഷൻ പോളോ എന്നും ഈ നടപടി അറിയപ്പെടുന്നു.
1947 -ൽ ഇന്ത്യ സ്വതന്ത്രമായപ്പോൾ ഇന്ത്യൻ യൂണിയനിൽ ലയിക്കുന്നതിന് ഹൈദരബാദ് നാട്ടുരാജ്യം തയ്യാറായില്ല.
ഇന്ത്യാ രാജ്യത്തോട് തന്റെ രാജ്യം ചേർക്കുവാൻ ഹൈദരാബാദ് ഭരണാധികാരിയായിരുന്ന നൈസാം ഉസ്മാൻ അലി വിസമ്മതിച്ചു.
പലതവണ ഇന്ത്യാ രാജ്യത്തോട് ലയിക്കുവാൻ ഗവർണ്മെൻറ് സമ്മർദ്ദം ചെലുത്തിയെങ്കിലും അദ്ദേഹം വഴങ്ങിയില്ല.
തുടർന്ന് നൈസാം ഇന്ത്യാ ഗവൺമെന്റുമായി തർക്കത്തിലായി.
ഹൈദരാബാദിനെ ഇന്ത്യയോട് കൂട്ടിച്ചേർക്കാനുള്ള ഗവൺമെന്റിന്റെ എല്ലാ ശ്രമങ്ങളും വിഫലമായപ്പോൾ 1948 സെപ്റ്റംബർ 13-ന് ഇന്ത്യൻ സൈന്യം ഹൈദരാബാദിലേക്ക് പ്രവേശിച്ചു.
സെപ്റ്റംബർ 17-ന് തന്നെ നൈസാം ഇന്ത്യ ഗവൺമെന്റിന് കീഴടങ്ങാൻ തയ്യാറായി.
ഹൈദരാബാദിനെതിരെയുള്ള ഇന്ത്യാ ഗവൺമെന്റിന്റെ നടപടി ഹൈദരാബാദ് ആക്ഷൻ എന്ന പേരിലാണ് അറിയപ്പെടുന്നത്.
നൈസാം ഉസ്മാൻ അലി കീഴടങ്ങിയതിനു ശേഷം 1952 മാർച്ച് വരെ ഹൈദരാബാദിൽ പട്ടാള ഭരണമായിരുന്നു.
1952-ൽ ആദ്യത്തെ പൊതുതെരെഞ്ഞെടുപ്പ് നടന്നു.
തുടർന്ന് 1956 -ലാണ് ആന്ധ്രാ സംസ്ഥാനം പുനസംഘടിപ്പിച്ചത്.
അതുവരെ നൈസാം തന്നെയായിരുന്നു അവിടുത്തെ രാജാവ്.
ഓപ്പറേഷൻ പോളോ എന്ന പോലീസ് നടപടിയിൽ ധാരാളം ആളുകൾ കൊല്ലപ്പെട്ടു.
സ്വതന്ത്ര ഇന്ത്യയുടെ ആദ്യത്തെ പ്രധാനമന്ത്രി ജവഹർലാൽ നെഹ്രു, ഓപ്പറേഷൻ പോളോയിലെ കൂട്ടക്കൊലയെക്കുറിച്ചന്വേഷിക്കാൻ ഒരു കമ്മീഷനെ നിയമിച്ചിരുന്നു.
സുന്ദർലാൽ കമ്മിറ്റി എന്ന പേരിലറിയപ്പെട്ട ഈ അന്വേഷണ കമ്മീഷന്റെ റിപ്പോർട്ട് 2013 വരെ പുറത്തു വിട്ടിരുന്നില്ല.
ഈ റിപ്പോർട്ടിൽ പറയുന്ന പ്രകാരം, ഏതാണ്ട് 27000 ത്തിനും 40000 ത്തിനും ഇടയിൽ ആളുകൾ ഈ പോലീസ് നടപടിയിൽ കൊല്ലപ്പെട്ടിരുന്നു എന്നാണ്.
1713 ൽ മുഗൾ രാജവംശമാണ് ഡെക്കാൺ പീഠഭൂമിയിലെ ഹൈദരാബാദ് എന്ന പ്രവിശ്യയെ ഒരു പ്രത്യേക പ്രവിശ്യാക്കിയതും, അതിന്റെ അധികാരിയായി നിസാമിനെ നിയോഗിച്ചതും.
1798 ൽ ബ്രിട്ടന്റെ നേരിട്ടുള്ള അധികാരത്തിൽപ്പെടുന്ന ഒരു സംസ്ഥാനമായി ഹൈദരാബാദ് മാറി.
ഏഴാം നിസാമായിരുന്ന മിർ ഉസ്മാൻ അലിയുടെ കീഴിൽ ഹൈദരാബാദ് അതിന്റെ സുവർണ്ണ കാലഘട്ടത്തിലായിരുന്നു.
214,190 ചതുരശ്ര കിലോമീറ്റർ ആയിരുന്നു ഈ പ്രവിശ്യയുടെ വിസ്ത്രിതി.
1941  ലെ കാനേഷുമാരി അനുസരിച്ച്, ഏതാണ്ട് 16 ദശലക്ഷം ആളുകൾ ഇവിടെ വസിച്ചിരുന്നു.
ജനസംഖ്യയുടെ 85 ശതമാനവും, ഹൈന്ദവ സമുദായത്തിലുള്ളവരായിരുന്നു.
ഹൈദരാബാദ് സംസ്ഥാനത്തിന്, സ്വന്തമായി സൈന്യവും, വിമാന ഗതാഗതവും, പോസ്റ്റൽ, തീവണ്ടി, കറൻസി എന്നിവയും ഉണ്ടായിരുന്നു.
48.2 ശതമാനത്തോളം ആളുകൾ സംസാരിച്ചിരുന്നത്, തെലുങ്കു ഭാഷയായിരുന്നു.
26.4 ശതമാനം ആളുകൾ മറാത്തിയും, 12.3 ശതമാനം ആളുകൾ കന്നടയും ഉപയോഗിച്ചിരുന്നപ്പോൾ, 10 ശതമാനത്തോളം ഉറുദു സംസാരിക്കുന്നവരും അവിടെ ഉണ്ടായിരുന്നു.
ജനസംഖ്യയുടെ ഭൂരിഭാഗവും, ഹിന്ദു സമുദായത്തിൽപ്പെട്ടവരായിരുന്നുവെങ്കിലും, സർക്കാർ ജോലികളിൽ കൂടുതലും മുസ്ലിം സമുദായക്കാർ ആയിരുന്നു.
സംസ്ഥാനത്തെ സൈനിക ഓഫീസർമാരിൽ 1765 ൽ 1268 പേരും മുസ്ലിമുകളായിരുന്നു.
സംസ്ഥാനത്തിന്റെ ഭൂമിയിൽ 40 ശതമാനവും, നൈസാമിന്റേയും കുടുംബത്തിന്റേയും ഉടമസ്ഥതയിലായിരുന്നു.
1947 ൽ ഇന്ത്യ സ്വതന്ത്രമായപ്പോൾ, സ്വതന്ത്ര സംസ്ഥാനങ്ങളോട് ഇന്ത്യയിലോ, പാകിസ്താനിലോ ചേരാനും, അതല്ലെങ്കിൽ സ്വതന്ത്രമായി തന്നെ നിലനിൽക്കാനും ബ്രിട്ടീഷുകാർ അനുവാദം നൽകിയിരുന്നു.
എന്നാൽ ഇരു രാജ്യങ്ങളിലും ചേരാതെ സ്വതന്ത്രമായി നിൽക്കാനാണ് ഹൈദരാബാദ് തീരുമാനിച്ചത്.
അവലംബങ്ങൾ പുറം കണ്ണികൾ A Blog by Narendra Luther on Operation Polo Picture of VII Nizam with Sardar Patel after his surrender Archived 2012-08-17 at the Wayback Machine .
From the Sundarlal Report , Frontline Of a massacre untold - A.G.Noorani In the Nizam's dominion Armchair Historian - Operation Polo (Monday, 18 September 2006) - Contributed by Sidin Sunny Vadukut - Last Updated (Monday, 18 September 2006) Hyderabad 1948: India's hidden massacre
ഓപ്പറേഷൻ ഓർഡർ നമ്പർ 35
രണ്ടാം ലോകമഹായുദ്ധക്കാലത്ത് ജപ്പാനിലെ നഗരമായ ഹിരോഷിമയിൽ ആണവാക്രമണം നടത്തുവാൻ  509 ആം കോമ്പോസൈറ്റ് ഗ്രൂപ്പ് (509th Composite Group) 1945 ഓഗസ്റ്റ് 5 നു പുറപ്പെടുവിച്ച  സൈനിക ഉത്തരവാണ് ഓപ്പറേഷൻ ഓർഡർ നമ്പർ 35 .
മേജർ ജയിംസ് .
ഐ ഹോപ്കിൻസ് ജൂനിയർ ആണ് ഈ ഉത്തരവിൽ ഒപ്പുവെച്ചത്.
ഈ ഉത്തരവു പ്രകാരം നോർത്ത്ഫീൽഡിൽ നിന്നും ഹിരോഷിമയിലേയ്ക്ക് പോൾ ടിബറ്റ്സ് പ്രധാന വൈമാനികനായ എനോള ഗേ വിമാനം  02:45നു ലിറ്റിൽ ബോയ് എന്നു പേരുള്ള ബോംബ് വഹിച്ച് പുറപ്പെട്ടു.
ഓപ്പറേഷൻ ജാവ
നവാഗതനായ തരുൺ മൂർത്തി സംവിധാനം ചെയ്ത മലയാള ചലച്ചിത്രമാണ് ഓപ്പറേഷൻ ജാവ .
വിനായകൻ, ബാലു വർഗ്ഗീസ്, ഷൈൻ ടോം ചാക്കോ എന്നിവരാണ് ഓപ്പറേഷൻ ജാവയിലെ പ്രധാന അഭിനേതാക്കൾ.
ശ്രീ പ്രിയ സിനിമാസിന്റെ ബാനറിൽ വി സിനിമാസാണ് ചിത്രം നിർമ്മിക്കുന്നത്.
2021 ഫെബ്രുവരി 12 ന് തിയേറ്ററുകളിൽ റിലീസ് ചെയ്ത ഈ ചിത്രത്തിന് മികച്ച അവലോകനങ്ങൾ ലഭിച്ചു .
ഇത്കുടുംബാംഗങ്ങളോടും സുഹൃത്തുക്കളോടും കാണാനുള്ള നല്ലൊരു സിനിമയാണെന്ന അഭിപ്രായം ബലപ്പെടുകയുംചെയ്തു.
സൈബർ സെല്ലിൽ ഒരു കൂട്ടം ഉദ്യോഗസ്ഥരെയും അവരുടെ മുമ്പിൽ റിപ്പോർട്ടുചെയ്‌ത രഹസ്യങ്ങളെയും സംഭവങ്ങളെയും കേസുകളെയും ചുറ്റിപ്പറ്റിയാണ് കഥ.
അവർ എങ്ങനെ അവരുടെ പ്രവർത്തനങ്ങൾ ആസൂത്രണം ചെയ്യുകയും നടപ്പിലാക്കുകയും ചെയ്യുന്നു എന്നതിനെക്കുറിച്ചും ആണ്.
അഭിനേതാക്കൾ ബാലു വർഗ്ഗീസ് വിനായകൻ ലെന_ (നടി) ഇർഷാദ് അലി ലുക്ക്മാൻ ഷൈൻ ടോം ചാക്കോ മമിത ബൈജു ധന്യ എസ് അനന്യ ബിനു പപ്പു ജോസ് മുരിങ്ങൂർ അൽത്താഫ് സലീം അനുബന്ധം ↑ ↑ ↑ ↑ ↑ ↑ https://www.timesofindia.com/entertainment/malayalam/movie-reviews/operation-java/amp_movie_review/80882782.cms ↑
ഓപ്പറേഷൻ ബ്രേക്ക്ത്രൂ
1988 ൽ യുഎസ് സംസ്ഥാനമായ അലാസ്കയിലെ പോയിന്റ് ബാരോയ്ക്ക് സമീപമുള്ള ബ്യൂഫോർട്ട് കടലിൽ മൂന്ന് ചാരനിറത്തിലുള്ള തിമിംഗലങ്ങളെ ഐസിൽ നിന്ന് മോചിപ്പിക്കാനുള്ള ഒരു അന്താരാഷ്ട്ര ശ്രമമായിരുന്നു ഓപ്പറേഷൻ ബ്രേക്ക്‌ത്രൂ .
തിമിംഗലങ്ങളുടെ ദുരവസ്ഥ മാധ്യമശ്രദ്ധ സൃഷ്ടിക്കുകയും അവയെ മോചിപ്പിക്കാൻ ഒന്നിലധികം സർക്കാരുകളുടെയും സംഘടനകളുടെയും സഹകരണം ലഭിക്കുകയും ചെയ്തു.
ഇളയ തിമിംഗലം ഈ ശ്രമത്തിനിടെ മരിച്ചു, ശേഷിക്കുന്ന രണ്ട് തിമിംഗലങ്ങൾ ആത്യന്തികമായി രക്ഷപ്പെട്ടോ എന്ന് അറിയില്ല.
രക്ഷാപ്രവർത്തനം
1988 ഒക്ടോബർ 7 ന് അമേരിക്കൻ സംസ്ഥാനമായ അലാസ്കയിലെ പോയിന്റ് ബാരോയ്ക്ക് സമീപമുള്ള ബ്യൂഫോർട്ട് കടലിൽ ഐസിൽ കുടുങ്ങിയ മൂന്ന് ചാരനിറത്തിലുള്ള തിമിംഗലങ്ങളെ ഇനുപിയാക്ക് വേട്ടക്കാരൻ റോയ് അഹ്മോഗാക്ക് കണ്ടെത്തി.
തുറന്ന സമുദ്രത്തിലേക്ക് നയിക്കുന്ന പാതയിലെ ഐസ് മുറിക്കാൻ വേട്ടക്കാരൻ ഒരു ചെയിൻ സോ ഉപയോഗിച്ചു.
മുറിച്ച് മാറ്റിയ ഐസ് ഒറ്റരാത്രികൊണ്ട് വീണ്ടും ഉണ്ടാവാതിരിക്കാനായി വാട്ടർ പമ്പുകൾ ഉപയോഗിച്ച് മറ്റ് ഗ്രാമീണർ ഈ യുവാവിനെ സഹായിച്ചു.
തിമിംഗലങ്ങളെക്കുറിച്ച് ഇനുപിയറ്റ് കമ്മ്യൂണിറ്റിയിലൂടെ പ്രചരിച്ച വാർത്തമൂലം, അലാസ്കയിലെ നോർത്ത് സ്ലോപ്പ് ബൊറോയിൽ നിന്നുള്ള ജീവശാസ്ത്രജ്ഞർ ഈ സ്ഥലം  സന്ദർശിക്കുകയും അപകടത്തെ വിശദമായി മനസ്സിലാക്കുകയും ചെയ്തു.
5 ടണ്ണിന്റെ വലിയ ചുറ്റിക ഉപയോഗിച്ച് ഐസ് പ്രതലത്തിൽ വലിയ ദ്വാരങ്ങൾ സൃഷ്ടിക്കാൻ സിക്കോർസ്‌കി എസ് -64 സ്കൈക്രെയ്ൻ എന്ന ഹെവിലിഫ്റ്റ് ഹെലികോപ്റ്റർ കൊണ്ടുവന്നു.
കുടുങ്ങിയ തിമിംഗലങ്ങളെക്കുറിച്ചുള്ള ആദ്യത്തെ വാർത്ത ഒരാഴ്ചയ്ക്ക് ശേഷം ആങ്കറേജിൽ വന്നു.
ഐസ് തകർക്കാനും ഒരു പാത വൃത്തിയാക്കാനും രക്ഷാപ്രവർത്തകർ പ്രൂഡോ ബേയിൽ നിന്ന് ഒരു ബാർജ് കടം വാങ്ങാൻ ശ്രമിച്ചു, പക്ഷേ ബാർജ് പൂട്ടിയിരിക്കുകയാണ്.
മാധ്യമപ്രവർത്തകർ നോർത്ത് സ്ലോപ്പ് ബോറോ സൈറ്റിലേക്ക് പറന്നതിനാൽ തിമിംഗലങ്ങളുടെ ദുരവസ്ഥ മാധ്യമങ്ങളിൽ നിന്ന് കൂടുതൽ ശ്രദ്ധ നേടി.
നാഷണൽ ഓഷ്യാനിക് ആന്റ് അറ്റ്മോസ്ഫെറിക് അഡ്മിനിസ്ട്രേഷൻ തിമിംഗല ജീവശാസ്ത്രജ്ഞരുടെ ഒരു ടീമിനെ ഈ സ്ഥലം പരിശോധിക്കാനായി അയച്ചു, യുണൈറ്റഡ് സ്റ്റേറ്റ്സ് സ്റ്റേറ്റ് ഡിപ്പാർട്ട്മെന്റ് സോവിയറ്റ് യൂണിയനിൽ നിന്നുള്ള രണ്ട് ഐസ് ബ്രേക്കിംഗ് കപ്പലുകളുടെ സഹായം അഭ്യർത്ഥിച്ചു, വ്‌ളാഡിമിർ ആഴ്സണീവ് , അഡ്മിറൽ മകരോവ് എന്നിവയായിരുന്നു അവ.
തിമിംഗലങ്ങൾ പുറത്തുള്ള സമുദ്ര പാതയിലേക്ക് പോകാൻ ശ്രമിച്ചപ്പോൾ, ഒരു കൂട്ടം മാധ്യമപ്രവർത്തകർ അവിടെയുണ്ടാക്കിയ ബഹളം കാരണം പിന്നിലേക്ക് നീന്താൻ കാരണമായി.
ഐസ് വെട്ടിമാറ്റിയുള്ള രക്ഷാപ്രവർത്തനത്തിനിടയിൽ ഒരു തിമിംഗലത്തിന് സാരമായി മുറിവേൽക്കുകയും രക്തം വാർന്നുപോവുകയും ചെയ്തു.
തിമിംഗലങ്ങൾ അവയുടെ പ്രാരംഭ പ്രദേശത്ത് തന്നെ തുടർന്നു.
അവർക്ക് യഥാക്രമം പുട്ടു, സികു, കനിക് എന്നീ ഇനൂയിറ്റ് പേരുകളും യഥാക്രമം ബോണറ്റ്, ക്രോസ്ബീക്ക്, ബോൺ എന്നീ ഇംഗ്ലീഷ് പേരുകളും നൽകി.
ഒൻപത് മാസം പ്രായമുള്ള ഏറ്റവും ഇളയ തിമിംഗലം (ബോൺ) October 21 മരിച്ചു.
October 28 ന്, അഡ്മിറൽ മകരോവ് 400 യാർഡ് വീതിയും 30 അടി ഉയരവുമുള്ള ആർട്ടിക് ഹിമത്തിന്റെ ഒരു കുന്നിനെ തകർത്തു.
ശേഷിക്കുന്ന രണ്ട് തിമിംഗലങ്ങൾക്ക് രക്ഷപ്പെടാൻ മതിയായ ഒരു വലിയ പാത സൃഷ്ടിക്കാൻ വ്‌ളാഡിമിർ ആഴ്സനീവ്   എന്ന കപ്പലിന് കഴിഞ്ഞു .
ഐസ് മുറിച്ച് പാത ഉണ്ടാക്കിയതിനുശേഷം നിരീക്ഷകർക്ക് തിമിംഗലങ്ങളുടെ അടയാളങ്ങളൊന്നും കണ്ടെത്താൻ കഴിഞ്ഞില്ല, ഓപ്പറേഷൻ വിജയകരമാണെന്ന് പ്രഖ്യാപിച്ചു.
എന്നിരുന്നാലും, ബാക്കിയുള്ള രണ്ട് തിമിംഗലങ്ങളുടെ ആരോഗ്യനില രക്ഷാപ്രവർത്തന സമയത്ത് മോശമായിരുന്നുവെന്നു റിപ്പോർട്ടുകൾ പറഞ്ഞു.
റേഡിയോ ടാഗുകൾ അറ്റാച്ചുചെയ്തിട്ടില്ലാത്തതിനാൽ തിമിംഗലങ്ങൾ രക്ഷപ്പെട്ടോ എന്നും കൃത്യമായി അറിയില്ല.
രക്ഷാപ്രവർത്തനത്തിന് US$1 million ചിലവാകുകയും ചെയ്തു.
ചില ശാസ്ത്രജ്ഞർ ഈ പദ്ധതിയെ വിമർശിക്കുകയും ചെയ്തു.
മുൻ‌കാല അവലോകനം
തിമിംഗലത്തെക്കുറിച്ചുള്ള ഒരു പുതിയ പൊതു കാഴ്ചപ്പാടിന്റെ ഉത്തേജകമായി ഈ രക്ഷാപ്രവർത്തനം പ്രവർത്തിച്ചു എന്ന് ഒരു തിമിംഗല വിദഗ്ദ്ധൻ പറഞ്ഞു.
"അലാസ്കൻ ഹിമത്തിൽ കുടുങ്ങിയ ചാരനിറത്തിലുള്ള തിമിംഗലങ്ങളെ രക്ഷപ്പെടുത്തുന്നതിനായി  വലിയ ചിലവ് വഹിച്ചിട്ടുണ്ടെങ്കിലും, അത് തിമിംഗലങ്ങളെക്കുറിച്ചുള്ള മനുഷ്യന്റെ മാറിക്കൊണ്ടിരിക്കുന്ന മനോഭാവത്തിന് അടിവരയിടുന്നു.
ഇതും കാണുക ബിഗ് മിറക്കിൾ , ഈ രക്ഷാപ്രവർത്തനത്തെ അടിസ്ഥാനപ്പെടുത്തി നിർമ്മിച്ച ഒരു ഹോളിവുഡ് ചിത്രം.
2012 ൽ പുറത്തിറങ്ങി.
സോവിയറ്റ് ഐസ്ബ്രേക്കറായ മോസ്ക്വ , 1985 ഫെബ്രുവരിയിൽ ഐസിൽ പായ്ക്കിൽ കുടുങ്ങിയ 3,000 ബെലുഗ തിമിംഗലങ്ങളുടെ ഒരു കൂട്ടത്തെ മോചിപ്പിച്ചു.
കൂടുതൽ വായനയ്ക്ക് അവലംബങ്ങൾ 1 2 1 2 3 ↑ പുറത്തേക്കുള്ള കണ്ണികൾ ന്യൂയോർക്ക് ടൈംസിൽ സഖ്യകക്ഷികൾ 3 തിമിംഗലങ്ങളെ സ്വതന്ത്രമാക്കും
ഓപ്പറേഷൻ കമല ഇംഗ്ലീഷ് വിലാസം https://ml.wikipedia.org/wiki/Operation_Kamala ഈ ലേഖനം ഒരു അനാഥലേഖനമാണ് .